9. ΝΟΜΟΘΕΤ. ΔΙΑΤΑΓΜΑ υπ’ αριθ. 2137 της 14 Οκτ. 1942/18 Φεβρ. 1943 Περί τροποποιήσεως και συμπληρώσεως διατάξεών τινων του ν. 6424/1934 «περί εργατικών ατυχημάτων κ.λπ.». Εκυρώθη εξ υπαρχής δια της υπ’ αριθ. 324 της 30/30 Μαΐου 1946 πράξεως του Υπουργ. Συμβουλίου. Άρθρ.1.-(Συμπληρούται το άρθρ. 1 του Νόμ. 6424/1934, ανωτ. αριθ. 4). Άρθρ.2.-Αι διατάξεις του άρθρ. 2 του αυτού Νόμ. 6424/1934 ισχύουσι και δια τα απολογιστικώς δια λογ/σμόν του Δημοσίου ή Νομικών Προσώπων Δημοσίου Δικαίου εκτελούμενα έργα, δι’ α ανελήφθη υποχρέωσις του Δημοσίου προς παροχήν αποζημιώσεως λόγω ατυχήματος εν τη εργασία άνευ παρεμβολής της αναδόχου και μετά την ισχύν του Νόμ. 6424/1934. Άρθρ.3.-Αι λόγω εργατικών ατυχημάτων αποζημιώσεις του εν τω άρθρ. 1 του παρόντος προσωπικού, καταβάλλονται απ’ ευθείας υπό του Δημοσίου ή του Νομικού Προσώπου Δημοσίου Δικαίου, άνευ αναμίξεως του αναδόχου. Άρθρ.4.-Αι δαπάναι ιατρικής περιθάλψεως, τα φάρμακα και τα εν γένει έξοδα νοσηλείας των κατά την εργασίαν παθόντων εξ ατυχημάτων θα καταβάλλωνται υπό του αναδόχου, εις βάρος της αξίας των έργων εφ’ όσον δεν καταβάλλονται ταύτα υπό του ατυχήσαντος. Άρθρ.5.-Αι τυχόν μέχρι σήμερον καταβληθείσαι αποζημιώσεις των εργατικών ατυχημάτων επισυμβάντων εις απολογιστικώς δια λογαριασμόν του Δημοσίου ή Νομικών Προσώπων Δημοσίου Δικαίου εκτελούμενα έργα, ως και αι τυχόν καταβληθείσαι δαπάναι δι’ ιατρικήν περίθαλψιν του ως άνω προσωπικού εφ’ όσον ταύτα ανέλαβον τοιαύτην υποχρέωσιν θεωρούνται νόμιμοι και καλώς γενόμεναι. Σελ. 330 15.Μ.β.9 Ατυχήματα σε δημόσια έργα 